Čita
Čita (rus. Чита) – miestas Sibire (Rusija), prie Čitos upės žiočių (Ingodos intakas), 6074 km į rytus nuo Maskvos; Užbaikalės krašto centras. 308,3 tūkst. gyventojų (2007). Svarbus geležinkelio ir automobilių kelių mazgas, oro uostas. Išvystyta mašinų, metalo, medienos, baldų, lengvoji, statybų, maisto, anglies pramonė. Gamtos išteklių mokslo institutas, medicinos akademija, technikos universitetas, pedagogikos institutas. Veikia dramos ir lėlių teatrai, filharmonija, kraštotyros ir meno muziejai. Mykolo Arkangelo cerkvė.